CELEX: 62011TN0653
Language: fi
Date: 2011-12-26 00:00:00
Title: Asia T-653/11: Kanne 26.12.2011 — Jaber v. neuvosto

25.2.2012   
            
            
               FI
            
            
               Euroopan unionin virallinen lehti
            
            
               C 58/12
            
         Kanne 26.12.2011 — Jaber v. neuvosto
   (Asia T-653/11)
   2012/C 58/23
   Oikeudenkäyntikieli: ranska
   
      Asianosaiset
   
   
      Kantaja: Aiman Jaber (Lattakia, Syyria) (edustaja: asianajaja M. Ponsard)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               käsittelee kanteen nopeutetussa menettelyssä
            
         
               —
            
            
               kumoaa kantajaa koskevilta osin seuraavat toimet:
               
                           —
                        
                        
                           päätöksen 2011/273/YUTP, sellaisena kuin se on tänä päivänä täydennettynä ja muutettuna, mukaan luettuna kaikki kannekirjelmän 12 kohdassa mainitut päätökset
                        
                     
                           —
                        
                        
                           asetuksen 442/2011, sellaisena kuin se on tänä päivänä täydennettynä ja muutettuna, mukaan luettuna kaikki kannekirjelmän 13 kohdassa mainitut asetukset
                        
                     
                           —
                        
                        
                           päätöksen 2011/782/YUTP, sellaisena kuin se on tänä päivänä täydennettynä ja muutettuna
                        
                     
         
               —
            
            
               velvoittaa neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäisen kanneperusteen mukaan asiassa on loukattu perusoikeuksia ja menettelyllisiä takeita ja erityisesti oikeutta tulla kuulluksi, puolustautumisoikeutta, perusteluvelvollisuutta ja tehokkaan oikeussuojan periaatetta, koska kantaja ei ole saanut virallista ilmoitusta siitä, että hänet on sisällytetty luetteloon seuraamusten kohteena olevista henkilöistä, ja koska vastaaja ei ole vastannut kantajan tiedusteluihin eikä ole ilmoittanut, minkä konkreettisten seikkojen perusteella kantajan nimi on sisällytetty riidanalaisiin luetteloihin.
            
         
               2)
            
            
               Toisen kanneperusteen mukaan asiassa on loukattu omistusoikeutta ja ammatinharjoittamisen vapautta, koska riidanalaisilla toimilla haitataan varmasti ja vakavasti kantajan elinkeinotoimintaa.